S-6559/2019

Dómur

Mál þetta, sem dómtekið var í dag, var höfðað með með tveimur ákærum, útgefnum af lögreglustjóranum á höfuðborgarsvæðinu, á hendur K-kk-þgf S-kk-þgf, […]. Í fyrri ákæru málsins, dagsettri 19. nóvember 2019, er ákært:

„fyrir eftirgreind hegningar, umferðar og fíkniefnalagabrot á árinu 2019, nema annað sé tekið fram, með því að hafa:

I.

Hegningarlagabrot:

1. Þjófnað, með því að hafa mánudaginn 21. janúar í Hafnarfirði, í félagi, brotist inn í söluturninn Holtanesti við Melabraut 11 og stolið þaðan 14 sígarettupökkum og 4.100 krónum í smámynt.

[...]

2. Þjófnað, með því að hafa þriðjudaginn 18. júní í Kópavogi, í félagi, stolið Ryobi vélasetti að samtals söluandvirði 83.995 krónur úr verslun Byko í Breidd við Skemmuveg.

[...]

3. Þjófnað, með því að hafa sunnudaginn 30. júní í Reykjavík brotist inn í hjólhýsið FME62 er stóð á bifreiðastæði til móts við Hraunbæ […] og stolið þaðan gaskút.

[...]

Teljast brot í 1., 2. og 3. lið varða við 1. mgr. 244. gr. almennra hegningarlaga nr. 19/1940.

II.

Umferðar og fíkniefnalagabrot, með því að hafa:

4. Laugardaginn 15. september 2018 í Hafnarfirði ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 25 ng/ml og kókaín 445 ng/ml) um Reykjavíkurveg og Hjallahraun uns lögregla stöðvaði aksturinn.

[...]

5. Föstudaginn 5. október 2018 í Kópavogi ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 45 ng/ml og kókaín 35 ng/ml) um bifreiðastæði við Smáratorg uns lögregla stöðvaði aksturinn.

[...]

6. Miðvikudaginn 10. apríl í Hafnarfirði ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 180 ng/ml og kókaín 50 ng/ml) um Stakkahraun uns lögregla stöðvaði aksturinn.

[...]

7. Miðvikudaginn 10. apríl í Garðabæ ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 165 ng/ml og kókaín 30 ng/ml) um Hafnarfjarðarveg uns lögregla stöðvaði aksturinn.

[...]

8. Mánudaginn 15. apríl í Hvalfjarðarsveit haft í vörslum sínum 0,63 g af kókaíni sem lögregla fann við leit á ákærða í Eyrarskógi og lagði hald á.

[...]

9. Fimmtudaginn 9. maí í Reykjavík ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 460 ng/ml og metýlfenídat 15 ng/ml) um bifreiðastæði við Iðufell uns lögregla stöðvaði aksturinn.

[...]

10. Fimmtudaginn 16. maí í Hafnarfirði ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist kókaín 105 ng/ml) um Stakkahraun uns lögregla stöðvaði aksturinn.

[...]

11. Laugardaginn 1. júní í Kópavogi ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 865 ng/ml) austur Nýbýlaveg uns lögregla stöðvaði aksturinn.

[...]

12. Fimmtudaginn 6. júní í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 52 ng/ml) um Nóatún uns lögregla stöðvaði aksturinn við Brautarholt.

[...]

13. Laugardaginn 22. júní í Garðabæ ekið bifreiðinni […] sviptur ökurétti um Hafnarfjarðarveg og Lyngás uns lögregla stöðvaði aksturinn.

[...]

14. Sunnudaginn 30. júní í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 325 ng/ml) um bifreiðastæði verslunarinnar Kvikk í Hraunbæ þar sem hann stöðvaði aksturinn og lögregla hafði afskipti af honum.

[...]

15. Sunnudaginn 7. júlí í Kópavogi ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 350 ng/ml) um Dalveg, rétt við bensínafgreiðslustöð Orkunnar, uns lögregla stöðvaði aksturinn.

[...]

16. Þriðjudaginn 20. ágúst í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 375 ng/ml) um Háaleitisbraut og áleiðis austur Fellsmúla uns lögregla stöðvaði aksturinn.

[...]

Teljast brot í 4., 5., 6., 7., 9., 10., 11., 12., 14., 15., og 16. lið varða við 1. mgr., sbr. 2. mgr. 45. gr. a. og auk þess varða liðir 11., 12., 14., 15. og 16., ásamt broti í 13. lið, við 1. mgr. 48. gr., allt sbr. 1. mgr. 100. gr. umferðarlaga nr. 50/1987 og þá telst brot í 8. lið varða við 2. gr., sbr. 5. gr. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/200.“

Í síðari ákæru málsins, dags. 15. janúar 2020, er ákært „fyrir eftirgreind umferðarlagabrot á árinu 2019, með því að hafa:

1. Fimmtudaginn 19. september í Hafnarfirði ekið bifreiðinni […] sviptur ökurétti suður Reykjanesbraut uns lögregla stöðvaði aksturinn skammt frá Kaplakrika.

[...]

2. Fimmtudaginn 10. október í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 615 ng/ml og metamfetamín 25 ng/ml en auk þess fannst tetrahýdrókannabínólsýra í þvagi) norður Kringlumýrarbraut og gegn rauðu umferðarljósi á gatnamótunum að Laugavegi þar sem lögregla stöðvaði aksturinn.

[...]

3. Þriðjudaginn 22. október í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1000 ng/ml) um Brautarholtsveg uns lögregla stöðvaði aksturinn.

[...]

4. Laugardaginn 25. október í Reykjavík ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 305 ng/ml og kókaín 830 ng/ml) um Háteigsveg áleiðis að Skipholti uns lögregla stöðvaði aksturinn.

[...]

Teljast brot í öllum liðum varða 1. mgr. 58. gr., auk þess sem brot í 2., 3. og 4. lið teljast varða við 1. mgr., sbr. 2. mgr. 50. gr., auk þess sem brot í 2. lið telst einnig varða við 1. mgr. 7. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 99. gr. og 101. gr. umferðarlaga nr. 77/2019.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru, með eftirfarandi frávikum vegna gildistöku umferðarlaga nr. 77/2019, er leystu af hólmi eldri umferðarlög nr. 50/1987. Brot ákærða í 4., 5., 6., 7., 9., 10., 11., 12., 14., 15., og 16. lið varða nú við 1. mgr., sbr. 2. mgr. 50. gr. og auk þess varða liðir 11., 12., 14., 15. og 16., ásamt broti í 13. lið, nú við 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Ákærði er fæddur […] 1981. Samkvæmt framlögðu sakavottorði, dagsettu 12. nóvember 2019, var ákærði dæmdur í 6 mánaða fangelsi, skilorðsbundið í tvö ár, með dómi Héraðsdóms Reykjaness 17. janúar 2019, fyrir hlutdeild í þjófnaði. Ákærði var að nýju dæmdur fyrir þjófnað, fjársvik og eignaspjöll með dómi Héraðsdóms Reykjaness 3. desember 2019. Ákærði var þá dæmdur í 7 mánaða fangelsi, skilorðsbundið í tvö ár. Dómurinn 3. desember 2019 var hegningarauki við dóminn frá 17. janúar sama ár og var skilorð hans dæmt með.

Brot þau sem ákærði er sakfelldur fyrir nú voru öll drýgð áður en dómurinn 3. desember 2019 var kveðinn upp. Verður ákærða því gerður hegningarauki nú, sbr. 78. gr. almennra hegningarlaga nr. 19/1940. Að því virtu og með vísan til 60. gr. sömu laga, ber að taka framangreinda refsingu upp og dæma með hinum nýja brotum og ákveða refsingu ákærða í einu lagi.

Ákærða til málsbóta horfir skýlaus játning hans fyrir dómi og hegðun hans að undanförnu, en ákærði hefur látið af neyslu ávana og fíkniefna og flutt í annað sveitarfélag til að vera nær börnum sínum, sem hann kveðst nú sinna af heilum hug. Vísast um framangreint til 8. og. 9. tölul. 1. mgr. 70. gr. almennra hegningarlaga.

Með hliðsjón af sakarefni málsins og ákvæðum 77. gr. almennra hegningarlaga þykir refsing ákærða hæfilega ákveðin fangelsi í 9 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 99. og 101. gr. umferðarlaga nr. 77/2019 er ákærði sviptur ökurétti ævilangt frá uppkvaðningu dóms þessa að telja.

Með vísan til lagaákvæða í ákæru 19. nóvember 2019 sæti ákærði upptöku á 0,63 g af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef V. T-kk-ef lögmanns, 189.720 krónur, að meðtöldum virðisaukaskatti, og 1.823.107 krónur í annan sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari fyrir S-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf S-kk-nf sæti fangelsi í 9 mánuði, en fresta skal fullnustu 6 mánaða af þeirri refsingu og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 0,63 g af kókaíni.

Ákærði greiði málsvarnarþóknun skipaðs verjanda síns, Ó-kk-ef V. T-kk-ef lögmanns, 189.720 krónur, að meðtöldum virðisaukaskatti, og 1.823.107 krónur í annan sakarkostnað.

B-kvk-nf V-kvk-nf

Ákærði sæti upptöku á 0,63 g af kókaíni.

Ákærði greiði málsvarnarþóknun skipaðs verjanda síns, Ó-kk-ef V. T-kk-ef lögmanns, 189.720 krónur, að meðtöldum virðisaukaskatti, og 1.823.107 krónur í annan sakarkostnað.

B-kvk-nf V-kvk-nf